|  |
| --- |
| ΣΧΟΛ. ΕΤΟΣ 2019-2020  ΚΟΡΙΝΘΟΣ 31-01-2020  ΑΡΙΘΜ. ΠΡΩΤ. |



|  |
| --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ & ΘΡΗΣΚΕΥΜΑΤΩΝ**  **ΠΕΡΙΦΕΡΕΙΑΚΗ Δ/ΝΣΗ Π. & Β. ΕΚΠ/ΣΗΣ ΚΟΡΙΝΘΙΑΣ**  **1ο ΓΕΝΙΚΟ ΛΥΚΕΙΟ ΚΟΡΙΝΘΟΥ**  Δ/ΝΣΗ: ΑΡΓΟΥΣ 17, ΚΟΡΙΝΘΟΣ 20100  ΤΗΛΕΦΩΝΟ: 27410-22154  **Φαξ:** 27410 81303 [mail@1lyk-korinth.kor.sch.gr](mailto:mail@1lyk-korinth.kor.sch.gr) |

**ΘΕΜΑ: ΠΡΟΚΗΡΥΞΗ ΕΚΔΛΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΗΝ ΤΕΤΡΑΗΜΕΡΗ ΕΚΠΑΙΔΕΥΤΙΚΗ ΕΚΔΡΟΜΗ ΣΤΑ ΓΙΑΝΝΕΝΑ**

*Λαμβάνοντας υπόψη την υπ’ αριθμ.33120/ΓΔ4/28-02-2017 (ΦΕΚ 6 Μαρτίου 2017, τεύχος 2, αρ. φύλλου 681)απόφαση του Υπουργείου Παιδείας, Έρευνας και θρησκευμάτων, με τίτλο: «Εκδρομές- Εκπαιδευτικές επισκέψεις μαθητών και μαθητριών Δημόσιων και Ιδιωτικών σχολείων Δευτεροβάθμιας Εκπαίδευσης εντός και εκτός της χώρας», σας γνωρίζουμε ότι το σχολείο μας προγραμματίζει* ***τετραήμερη εκπαιδευτική εκδρομή των μαθητών με προορισμό τα Γιάννενα,*** *η οποία θα πραγματοποιηθεί,*

**Από Πέμπτη 02/04/2020 έως Κυριακή 05/04/2020**

Τα ενδιαφερόμενα Πρακτορεία που πληρούν τις νόμιμες προδιαγραφές καλούνται να υποβάλουν στη Διεύθυνση του Σχολείου μας **προσφορά** η οποία να περιλαμβάνει τα παρακάτω:

1. Μεταφορά των συμμετεχόντων μαθητών και συνοδών καθηγητών με **ένα (1)** σύγχρονο λεωφορείο από Κόρινθο-Γιάννενα και Γιάννενα- Κόρινθο (με όλους τους προορισμούς του προγράμματος). Το λεωφορείο πρέπει να πληροι όλες τις προϋποθέσεις του νόμου για τη μεταφορά των μαθητών (έλεγχος ΚΤΕΟ, άδεια κυκλοφορίας, αναφορά παλαιότητας, πλήρως κλιματιζόμενο, ζώνες ασφαλείας κλπ). Θα ληφθεί υπόψη η παλαιότητα του λεωφορείου, γι’ αυτόν το λόγο θα πρέπει στο φάκελο προσφοράς να περιέχεται φωτοαντίγραφο της άδειας κυκλοφορίας του λεωφορείου.

Το λεωφορείο θα είναι διαθέσιμο σε όλη τη διάρκεια της εκδρομής για την εξυπηρέτηση του προγράμματος

1. **Τρεις (3) διανυκτερεύσεις** (ΠΕΜΠΤΗ 02/04, ΠΑΡΑΣΚΕΥΗ 03/04, ΣΑΒΒΑΤΟ 04/04) σε ξενοδοχείο 3 αστέρων και άνω και με βαθμολογία σχολίων (ενδεικτικά στο booking) **7,5 και άνω,** εντός του πολεοδομικού κέντρου της πόλης των Ιωαννίνων, **με πρωινό σε μπουφέ καθημερινά.**
2. Στην προσφορά να αναφέρεται: το όνομα, η κατηγορία και η ακριβής διεύθυνση του ξενοδοχείου. Να βεβαιώνεται ότι όλοι οι μαθητές και οι εκπαιδευτικοί θα καταλύσουν στο ίδιο ξενοδοχείο, ει δυνατόν στον ίδιο όροφο, στο οποίο ξενοδοχείο θα τηρούνται οι προβλεπόμενοι όροι ασφαλείας και οι κανόνες υγιεινής. Να βεβαιώνεται ότι δεν θα εμπλακούν στις πτέρυγες στις οποίες θα καταλύσουν οι μαθητές του σχολείου μας μαθητές άλλων σχολείων και θα κατανεμηθούν οι συνοδοί καθηγητές σε μονόκλινα δωμάτια στις πτέρυγες αυτές. Τέλος να βεβαιώνεται από το πρακτορείο ότι το ξενοδοχείο δεν θα χρησιμοποιήσει για τον ύπνο των μαθητών/τριών κρεβάτια τύπου «ράντσο» ή πρόσθετα μικρού μεγέθους και ασταθή.
3. Βεβαίωση υλοποίησης όλων των μετακινήσεων, σύμφωνα με το πρόγραμμα, συμπεριλαμβανομένων και των βραδινών μετακινήσεων.
4. Παροχή Ασφάλειας αστικής επαγγελματικής ευθύνης διοργανωτή, όπως ορίζει η κείμενη νομοθεσία, ταξιδιωτική ιατροφαρμακευτική ασφάλιση.
5. Δωρεάν συμμετοχή για τους συνοδούς καθηγητές σε μονόκλινα δωμάτια.
6. Τελική συνολική τιμή της οργανωμένης εκδρομής, αλλά και επιβάρυνση ανά μαθητή.
7. Σε κάθε συμμετέχοντα μαθητή θα χορηγηθεί από το πρακτορείο απόδειξη πληρωμής για φορολογική χρήση.

**9**. Για την επιλογή πρακτορείου θα ληφθεί υπόψη η συμπεριφορά που αυτό έχει δείξει σε προηγούμενες εκδρομές του σχολείου μας και άλλων σχολείων.

**ΣΗΜΕΙΩΣΗ 1η:**

Σε τρεις ημέρες από την ανάθεση και πριν την προκαταβολή, να επιδοθεί στη Διεύθυνση του 1ου ΓΕΛ Κορίνθου:

⚫Βεβαίωση από το ξενοδοχείο για κράτηση δωματίων ( 1/κλινα, 2/κλινα, 3/κλινα, 4/κλινα), τις συγκεκριμένες ημερομηνίες και για τη συγκεκριμένη ομάδα ταξιδιωτών, καθώς και

⚫Βεβαίωση του ξενοδοχείου ότι δεν θα χρησιμοποιήσει τον τύπο κρεβατιού που περιγράφεται παραπάνω.

**ΣΗΜΕΙΩΣΗ 2η:**

Το συνολικό ποσό της εκδρομής θα πληρωθεί σε τρεις δόσεις.

Το 50% ως προκαταβολή, το 20% πριν την αναχώρηση και το υπόλοιπο 30% του συνολικού ποσού θα εξοφληθεί μετά το πέρας της εκδρομής και εφόσον τηρηθούν όλα τα συμφωνηθέντα.

**ΣΗΜΕΙΩΣΗ 3η:**

*Σε περίπτωση που η εκδρομή δεν πραγματοποιηθεί τις παραπάνω ημερομηνίες λόγω προκήρυξης Εκλογών ή οποιασδήποτε άλλης ανωτέρας βίας- οπότε δε θα είναι επιτρεπτή από το Υπουργείο Παιδείας η μετακίνηση μαθητών και εκπαιδευτικών- θα πραγματοποιηθεί σε μεταγενέστερη ημερομηνία, μέσα στα επιτρεπτά χρονικά όρια που ορίζει το Υπουργείο Παιδείας και αφορούν τη μετακίνηση των μαθητών, χωρίς επιπλέον οικονομική επιβάρυνση και με τους όρους και το κόστος που θα υπάρχουν στο συμφωνητικό.*

Η παραπάνω σημείωση θα αναφέρεται και στο συμφωνητικό.

**Αριθμός συμμετεχόντων μαθητών/τριών: 56**

**Αριθμός συνοδών εκπαιδευτικών: 4**

Τα τουριστικά Πρακτορεία που πληρούν τις νόμιμες προδιαγραφές θα πρέπει να μας αποστείλουν την προσφορά τους στο 1ο ΓΕΛ Κορίνθου το αργότερο **μέχρι την Πέμπτη 6/02/2020 και ώρα 11:00 πμ** στο γραφείο του Δ/ντή του σχολείου, μαζί με βεβαίωση συνδρομής των νόμιμων προϋποθέσεων.

Η επιλογή του γραφείου με το οποίο θα συνεργαστούμε, θα γίνει με κριτήρια οικονομικά, σε συνδυασμό με την ποιότητα των προσφερομένων παροχών, σύμφωνα με το άρθρο 13, εδ. 2 της Υπ. Απ. 33120/ΓΔ4/2017 - ΦΕΚ 681/Β/6-3-2017.

Αν η προσφορά δεν αναφέρεται στα παραπάνω, αναλυτικά, θα θεωρείται ΑΚΥΡΗ.

Για οποιαδήποτε διευκρίνιση είμαστε στη διάθεσή σας.

ΚΟΡΙΝΘΟΣ 31-01-2020

Ο Δ/ΝΤΗΣ

ΣΠΑΝΟΣ ΔΗΜΗΤΡΙΟΣ

**ΠΑΡΑΡΤΗΜΑ**

**ΠΡΟΓΡΑΜΜΑ ΕΚΔΡΟΜΗΣ**

**1η μέρα Πέμπτη 2 Απρίλη 2020**

7:30 πμ αναχώρηση από Κόρινθο. Μέσω Εγνατίας οδού και με μία στάση, άφιξη στο μουσείο Βρέλλη (Μπιζάνι) περίπου 12:00

12:00 – 13:00 επίσκεψη στο μουσείο

!3:30 άφιξη στο ξενοδοχείο, εγκατάσταση, φαγητό.

15:00 – 18:00 επίσκεψη στο νησί.

18:30 επιστροφή στο ξενοδοχείο, ξεκούραση, φαγητό,

22:00 βραδινή έξοδος, διανυκτέρευση.

**2η μέρα, Παρασκευή 3 Απρίλη 2020**

7:30- 8:30 πρωινό.

9:00 αναχώρηση για Μονοδέντρι (Ζαγόρια)

10:00-14:00 επίσκεψη στο Μονοδέντρι, φαγητό

15:00 άφιξη στο ξενοδοχείο

16:00 επίσκεψη στην παλιά πόλη, ελεύθερος χρόνος

20: 00 συγκέντρωση στο ξενοδοχείο, ετοιμασία για φαγητό,

22:00 βραδινή έξοδος.

**3η μέρα, Σάββατο 4 Απρίλη 2020**

7:30- 8:30 πρωινό.

9:30 αναχώρηση για Μέτσοβο

10: 00 άφιξη στο Μέτσοβο

Επίσκεψη στο αρχοντικό Τοσίτσα, στο μουσείο Αβέρωφ, φαγητό

18:00 αναχώρηση για Γιάννενα

18:30 άφιξη στο ξενοδοχείο, ελεύθερος χρόνος, επίσκεψη στο ιστορικό κέντρο της πόλης

20: 00 συγκέντρωση στο ξενοδοχείο, φαγητό,

22:00 βραδινή έξοδος

**4η μέρα, επιστροφή, Κυριακή 5 Απρίλη 2020**

7:30- 8:30 πρωινό.

9:00 αναχώρηση από το ξενοδοχείο

9:30 – 10:30 επίσκεψη στον αρχαιολογικό χώρο της Δωδώνης

11:00 αναχώρηση για Νικόπολη

12:30 άφιξη στη Νικόπολη, περιήγηση στον αρχαιολογικό χώρο μέχρι 14:00

14:30 αναχώρηση για Πρέβεζα

15:00 άφιξη στην Πρέβεζα, φαγητό.

18:00 αναχώρηση για Κόρινθο

21:30 άφιξη στην Κόρινθο, τέλος εκδρομής